**REPUBLIKA HRVATSKA**

**ŽUPANIJA SPLITSKO-DALMATINSKA**

**OPĆINA PROLOŽAC**

**OIB: 92459514722**

**BILJEŠKE UZ FINANCIJSKI IZVJEŠTAJ 31.12.2024.**

Ostvareni prihodi u 2024. godini iznose 1.795.806,38 € što je u odnosu na godinu prije povećanje od 1%.

Značajnije stavke prihoda odnose se na prihode od poreza koji iznose 639.208,53 € što je povećanje za 52% u odnosu na prošlu 2023. godinu. Navedene prihode najviše sačinjavaju porez i prirez na dohodak građana. Ukupne tekuće pomoći Državnog proračuna s kompenzacijskim mjerama čine 762.221,90 €. Kapitalne pomoći iz državnog proračuna u 2024. godini iznose 122.400,00 € što je smanjenje od 1% u odnosu na godinu prije, dok su kapitalne pomoći iz Splitsko-dalmatinske županije 134.954,21 € što je povećanje od 20% u odnosu na godinu prije. Ostali značajniji prihodi su prihodi od financiranja projekta Zaželi i prihodi od komunalne naknade.

Rashodi poslovanja u 2024. godini iznose 939.902,46 € što je povećanje od 13% u odnosu na godinu prije. Značajne stavke rashoda su troškovi za zaposlene koji su na razini od 151.196,79 € što je povećanje od 25% u odnosu na godinu prije, a odnose se na sve zaposlenike Općine Proložac, stalne zaposlenike Općine Proložac a tako i one koji su na projektu Zaželi. Također značajniji rashod su tekuće donacije udrugama i subjektima od značaja za Općinu Proložac (vrtić, kulturne, vjerske zajednice, civilne i sportske udruge, Crveni križ, vatrogasne zajednice i sl.) u iznosu od 272.744,45 € što je povećanje od 4% u odnosu na godinu prije, te pomoći kućanstvima bilo u novcu bilo u naravi (prijevoz, potpore i sl.) u iznosu za prethodnu godinu od 132.465,70 € što je povećanje od 29% u odnosu na godinu prije. Ostali značajniji rashodi odnose na tekuće troškove u poslovanju općine kako kroz troškove usluga ili materijalne rashode.

Rashodi za nabavku nefinancijske imovine u 2024. godini iznose 960.455,23 € što je povećanje od 6% u odnosu na prethodnu godinu. Ulaganja u ceste i ostale prometne objekte iznosi 370.860,15 € što je povećanje od 12% u odnosu na godinu prije, ulaganja u ostale građevinske objekte iznosi 579.825,93 € što je povećanje od 78% u odnosu na godinu prije a odnosi se na povećana ulaganja u otvaranje novog dječjeg vrtića, nastavka projekta aglomeracije, nastavka projekta uređenja svlačionica, uređenje Blagajne i ulaganje u pripremne radove na novom groblju i ostala ulaganja.

 Prihodi klasa 6 ………………………… 1.795.806,38 €

 Izdaci u klasi 3 …………………… 939.902,46 €

 Višak prihoda poslovanja 855.903,92 €

 Izdaci u klasi 4 ………………………… 960.455,23 €

 Ukupan manjak prihoda……………………. 104.551,31 €

Bilješke uz Bilancu

Ukupna imovina (AOP 001) iznosi 5.625.163,96 €, a sastoji se od:

- Nefinancijske imovine koja obuhvaća ceste i ostale građevinske objekte te ostalu materijalnu imovinu.

- Financijske imovine koja obuhvaća: novčana sredstva, potraživanja za prihode poslovanja, udjela u glavnici trgovačkih društava u javnom sektoru: Čistoća Imotske krajine d.o.o i Vodovod Imotske krajine d.o.o., Dječji Vrtić Imotski, Proložac Sport d.o.o. i Poduzetnički centar Proložac d.o.o.

Bilanca je uravnotežena, tako da obveze i izvori vlasništva (AOP 162) iznose 5.625.163,96 €.